নেহা আহুজা
নেহা আহুজা (জন্ম ২৭শে সেপ্টেম্বর, ১৯৮১) হলে একজন ভারতীয় আলপাইন স্কিয়ার যিনি ইতালির তুরিনে অনুষ্ঠিত 2006 সালের শীতকালীন অলিম্পিকে ভারতের প্রতিনিধিত্ব করেছিলেন। উদ্বোধনী ও সমাপনী অনুষ্ঠানেও পতাকাবাহী ছিলেন আহুজা। তিনি ভারতের হয়ে স্কিইংয়ে বেশ কয়েকটি মাইলফলক অর্জন করেছেন। তিনিই প্রথম ভারতীয় মহিলা যিনি শীতকালীন অলিম্পিকের জন্য যোগ্যতা অর্জন করেছেন। এছাড়াও তিনি প্রথম মহিলা যিনি অলিম্পিকে স্ল্যালম এবং জায়ান্ট স্ল্যালম উভয় ইভেন্টের জন্য যোগ্যতা অর্জন করেছেন। ২০০৬ সালের তুরিনে শীতকালীন অলিম্পিকে প্রতিদ্বন্দ্বিতাকারী চার ভারতীয়দের মধ্যে আহুজা একজন ছিলেন। তিনি স্ল্যালম (এসএল) ইভেন্টে ৫১তম এবং জায়ান্ট স্ল্যালম (জিএস) ইভেন্টে ৪২তম স্থান অধিকার করেছেন৷ তাঁর বড় বোন শেফালি আহুজা চীনের হারবিনে অনুষ্ঠিত ৩য় শীতকালীন এশিয়ান গেমসে ভারতের প্রতিনিধিত্ব করেছিলেন এবং তাঁর ছোট বোন স্বাতী আহুজা এমটিভি রোডিজের চতুর্থ মরশুমে অংশগ্রহণ করেছিলেন।